Publication: Magyar Közlöny
Issue: MK-2006-23 (Year: 2006, Number: 23)
Era: 2004-2010
Section: 17. melléklet a 8/2006. (II. 27.) GKM rendelethez
Paragraph Index: 531

1. táblázat Osztály 1,5 1,0 Qmin ≤ Q < Qt 3% 2% Qt ≤ Q ≤ Qmax 1,5% 1% Amennyiben a Qt és a Qmax közötti összes hibának ugyanaz az előjele, akkor az 1,5 osztály esetében egyikük sem lépheti túl az 1%-ot, az 1,0 osztály esetében pedig a 0,5%-ot. 2.2. A hőmérséklet-korrekciós gázmérőkre, amelyek kizárólag a korrigált mennyiséget jelzik ki, egy 30 °C-os hőmérséklet-tartományon belül – amely szimmetrikus egy, a gyártó által megadott 15 °C és 25 °C közötti hőmérsékletre – 0,5%-kal nagyobb legnagyobb megengedett hibaérték (MPE) vonatkozik. E tartományon kívül 10 °C-onként további 0,5%-os MPE növekedés megengedett. 3. A zavarok megengedett hatása 3.1. Elektromágneses zavartűrés 3.1.1. Az elektromágneses zavar csak olyan hatást gyakorolhat a gázmérőre és a számítóegységre, hogy – a mérési eredmény eltérése ne haladhassa meg a 3.1.3. pontban meghatározott kritikus határértéket, vagy – a kijelzést nem lehet mérési eredményként értelmezni, tárolni vagy továbbítani, mert az pillanatnyi ingadozásokat tartalmaz. 3.1.2. Az elektromágneses zavart követően a gázmérőnek – vissza kell állnia a legnagyobb megengedett hibaértéken belüli működésre, – védetté kell tennie az összes mérési funkciót, és – lehetővé kell tennie az összes, közvetlenül a zavar előtt felvett mérési adat helyreállítását. 2006/23. szám 3.1.3. A kritikus határérték a következő két érték közül az alacsonyabb: – az a mennyiség, amely a felső terhelési tartományban a legnagyobb megengedett hiba (MPE) felének felel meg a mért mennyiségre vonatkoztatva; – az a mennyiség, amely a legnagyobb megengedett hibának (MPE) felel meg a legnagyobb áramlás mellett egy perc alatt átáramló mennyiségre vonatkoztatva. 3.2. Az áramlás irányában és az áramlással ellentétes irányban fellépő áramlási zavarok A gyártó által megadott beépítési feltételek esetén az áramlási zavarok nem léphetik túl a legnagyobb megengedett hiba (MPE) egyharmadát. 4. Tartósság A gyártó által becsült időszak figyelembe vételével elvégzett megfelelőségi vizsgálatot követően a következő kritériumoknak kell teljesülniük: 4.1. 1,5 osztályú mérők 4.1.1. A tartóssági vizsgálat elvégzését követően a mérési eredmények a Qt–Qmax áramlási tartományban az eredeti mérési eredményektől legfeljebb 2%-kal térhetnek el. 4.1.2. A kijelzés hibája a tartóssági vizsgálatot követően nem haladhatja meg a 2. pontban meghatározott legnagyobb megengedett hiba (MPE) kétszeresét. 4.2. 1,0 osztályú mérők 4.2.1. A tartóssági vizsgálat elvégzését követően a mérési eredmények eltérése az eredeti mérési eredményekkel összehasonlítva nem haladhatja meg a 2. pontban meghatározott legnagyobb megengedett hiba (MPE) egyharmadát. 4.2.2. A kijelzés hibája a tartóssági vizsgálatot követően nem haladhatja meg a 2. pontban meghatározott legnagyobb megengedett hibát (MPE). 5. Alkalmasság 5.1. A hálózatról (váltóáramról vagy egyenáramról) működtetett gázmérőt biztonsági áramellátó berendezéssel vagy más hasonló eszközzel kell felszerelni, amely a fő áramforrás hibája esetén az összes mérési funkciót biztosítja. 5.2. A mérőre felszerelt áramforrás élettartama legalább öt év legyen. Az élettartam 90%-ának elteltét követően a készüléknek figyelmeztető jelzést kell adnia. 5.3. A kijelzőnek elégséges számjeggyel kell rendelkeznie ahhoz, hogy a Qmax áramlás mellett 8000 órán keresztül átáramló mennyiségnél a kijelző ne forduljon át a kezdeti értékre. 5.4. A gázmérő kialakításának olyannak kell lennie, hogy a gyártó szerelési útmutatójában megadott bármilyen helyzetben felszerelve működtethető legyen. 5.5. A gázmérőt egy olyan ellenőrző egységgel kell felszerelni, amely elfogadható idő alatt teszi lehetővé a vizsgálatok elvégzését. 5.6. A gázmérőnek bármelyik áramlási irányban, illetve – amennyiben egyértelműen jelölve van – csak az egyik áramlási irányban a legnagyobb megengedett hibaértéken (MPE) belül kell működnie. 6. Mértékegységek A mért mennyiséget köbméterben vagy kilogrammban kell kijelezni. II. Rész – követelmények –számítóegységekre A számítóegységek a 4. § b) pontjának második francia bekezdése szerinti részegységnek minősülnek. A számítóegységekre, ha alkalmazható, a gázmérőkre vonatkozó alapvető követelményeket kell alkalmazni. Kiegészítésül a következő követelményeket kell alkalmazni: 7. Referencia állapotok az átszámított mennyiségre A gyártónak meg kell adnia az átszámított mennyiségre vonatkozó referencia állapotot. 8. Legnagyobb megengedett hiba (MPE) – 20 °C-os (± 3 °C) környezeti hőmérséklet, 60%-os (± 15%) környezeti páratartalom és névleges tápfeszültség esetén 0,5%. – hőmérséklet-számítóegységre névleges működési feltételek mellett 0,7%. – az egyéb számítóegységekre a névleges működési feltételek mellett 1%. Megjegyzés: A gázmérő hibája nincs figyelembe véve. 2006/23. szám 9. Alkalmasság 9.1. Az elektronikus számítóegységnek érzékelnie kell, ha a gyártó által meghatározott, a mérési pontosság szempontjából megadott üzemi tartományon/tartományokon kívül működik. Ebben az esetben a korrektornak meg kell szakítania az átszámított mennyiség integrálását, és az üzemi tartományon/tartományokon kívüli működési idő alatt az átszámított mennyiség csak külön összegezhető. 9.2. Az elektronikus korrektornak alkalmasnak kell lennie arra, hogy további berendezések felszerelése nélkül kijelezze a mérésre vonatkozó összes lényeges adatot. Üzembe helyezés 10.

Source: https://magyarkozlony.hu/hivatalos-lapok/075c8f7a1bfba1545d52ef53825ea3f4857b9748/dokumentumok/de9ead2772f4a05f62aeab3a65b2005aa76d349e/letoltes